vakansie | grootoog deur die wêreld...
Posted on 17 Januarie 2008 | 2 Kommentaar
Wat Cara graag hierdie vakansie wil doen!
Lees Le Noeud de Vipères – Mauriac
En die ander boek
Skryf minstens 2 blogs
En ‘n liedjie!
Koop klere vir HK
Koop goedjies vir kamer
Stuur Happy 7 Jan smse
Sif deur boekrak
Ruil fone met Pa
Merk alle klere
Ruil hemp en paddavoete om
Vee ou emails uit
Skryf ou smse oor
Ek dink dis heel goed. Ek kon baie blokkies check (is daar ‘n regmerkie-simbool in Word??) en by twee grotes darem se ek het vordering gemaak. Ek het so… ongefokus gevoel… maar ek het ‘n klomp van die goed wat ek wou gedoen kry, gedoen gekry. More ry ek my karretije Stellenbosch toe, en ek hervat my studentelewe daar… in al sy besig-heid, in al sy vreugde, in al sy diversiteit van idees en leefstyle.
Iets groot wat nog glad nie gebeur het nie, is perspektief kry. Ek wil perspektief kry op twee maniere – eerstens, ek wil regtig by die Here gaan sit en Sy raad vra oor hierdie jaar. Ek sal bitter graag ‘n visie of ‘n woord of ‘n versie van Hom wil kry waarop ek hierdie jaar kan fokus. Dit sal my help om na iets toe te kan default; ‘n prioriteit waar rondom ek my keuses kan maak.
… My vriend finch sou my dalk aanraai om dit juis nie te doen nie; om van oomblik tot oomblik uit die Heilige Gees se hand se eet… om in elke situasie weer te vra wat vir Hom belangrik is; wat Sy wil is. Maar ek het ‘n huge behoefte aan ‘n bietjie rigting; ‘n bietjie helderheid. Ek sal maar kyk wat die die Here vir my wil gee wanneer ek by Hom gaan sit.
Die tweede ding is om al my Huiskomiteepapiere uit te sort en beplanning vir elke portefeulje – elk van my 8 – op skrif te kry.
Ek sien SO uit na die jaar! Nie alles is gereed nie, maar my hart is, al meer. Aaaah… ‘n kamer van my eie! ‘n Gang vol eerstejaars… hiehie… ‘n groen fiets wat orals rond zip, en ‘n Pieka om my hand vas te hou en om te deel. Finalejaar – o ja. Whatever (wat ‘n blessing dat ek nie hoef te worry daaroor nie). Vriendskappe wat stewiger word; seker ‘n hele paar nuwes (ag as ek net mense se name kon begin onthou!)… En sekerlik ook baie laaaat nagte se opstelle; emails tik; reelings tref. Serliedjies skryf? Ek hoop so… en vrees die pressure! Dalk… waarskynlik… ‘n sending-uitreik na Frankryk in Junie.
Een van die coolste goed waarna ek uitsien, is die “HK-lede moet daar wees” schlep van beleidsessies en brainstorms en vergaderinge met die main peanuts in die pakkie. Die mense wat regtig dink oor wat op hierdie Universiteitskampus aan die gang is, en met die HK’s (die on-site leiers) daaroor praat. The stuff revolutions (big and small) are made of…
Sjoe, ek verveel jou seker al. Nog net een ding – check my deurplakkaat. Ek en Finch het dit vanmiddag gemaak. Die woorde is die liedjie “Shine on Me” van Louis Brittz.